Molvik bodde i Svolvær fra 1964. I sine yngre år var han aktiv idrettsutøver innen friidrett og håndball, og senere håndball- og fotballdommer. Han og makker Hans Fagge var en tid rangert som landets sjette beste dommerpar i håndball. Molvik var leder for Hålogaland Fotballkrets fra 2001 til sin død. Han hadde også flere andre styreverv, blant annet som styreleder for Lofoten Avfallsselskap og nestleder i Lofotakvariet. Da han døde var han fremdeles kommunestyrerepresentant i Vågan.